Syntaksfejl (engelsk: Syntax error: ) er, inden for datalogi, en fejlmeddelelse der vises når et program ikke er skrevet i overensstemmelse med de syntaktiske regler for et programmeringssprog. Disse fejl skyldes ofte stave- eller slåfejl og er sjældent resultatet af en logisk fejl. Hvis en syntaksfejl meddelelse vises under oversættelsen af et program, skal kildekoden rettes inden oversættelsen kan fuldendes.  Trivia Udtrykket blev benyttet som fejlmeddelelse i programmeringssproget BASIC. Eftersom BASIC fungerede som operativsystem på Commodore 64, lærte millioner af ikke-programmører udtrykket at kende i 1980'erne.